Practical Halacha for Anatomy Students

**1. כבוד המת**

**שולחן ערוך יורה דעה הלכות אבילות סימן שסח סעיף א**

בית הקברות, אין נוהגין בהן קלות ראש

**בית יוסף יורה דעה סימן שסז**

כתב הכל בו (סי' קיד דף פו ע"ג) הרואה את המת חייב לעמוד מפניו ולנהוג בו כבוד ואפילו מת גוי חייב ללוותו ארבע אמות

**תלמוד בבלי מסכת גיטין דף סא עמוד א**

ת"ר: מפרנסים עניי נכרים עם עניי ישראל, ומבקרין חולי נכרים עם חולי ישראל, וקוברין מתי נכרים עם מתי ישראל, מפני דרכי שלום

**2. הנאה מן המת**

**תלמוד בבלי מסכת עבודה זרה דף כט עמוד ב**

ומת גופיה מנלן? אתיא שם שם מעגלה ערופה, כתיב הכא: ותמת שם מרים, וכתיב התם: וערפו שם את העגלה בנחל, מה להלן אסור בהנאה, אף כאן נמי אסור בהנאה

**שולחן ערוך יורה דעה הלכות אבילות סימן שמט סעיף א**

מת, בין עובד כוכבים בין ישראל, תכריכיו אסורים בהנאה

**תלמוד בבלי מסכת פסחים דף כו עמוד א**

אמר רבי שמעון בן פזי אמר רבי יהושע בן לוי משום בר קפרא: קול ומראה וריח אין בהן משום מעילה. מעילה הוא דליכא, הא איסורא – איכא

**3. טומאת כהנים**

**רמב"ם הלכות טומאת מת פרק ב**

הלכה ח

עצמות המת שאין עליהם בשר אם נכרת בהן צורת עצמות הרי אלו מטמאין במגע ובמשא ובאהל כמת שלם שאני קורא בהם עצם אדם, ואלו הן העצמות שהן מטמאין כמת: השדרה והגלגולת ורוב בניינו ורוב מניינו, השדרה כיצד שדרה שהיא שלימה הרי היא כמת שלם ואם חסרה אפי' חוליא אחת מי"ח חליות הרי היא כשאר העצמות, הגלגולת כיצד גלגולת שהיא שלימה הרי היא כמת ואם חסרה כסלע הרי היא כשאר העצמות, היו בה נקבים קטנים כולם מצטרפין לכסלע, כל בניינו של אדם הוא שתי השוקים והירכים והצלעות והשדרה, ורוב בניינו של מת הרי הוא כמת שלם כיצד כגון שתי שוקיו וירך אחת אם חסר רוב בניינו כל שהוא הרי הן כשאר העצמות, רוב מניינו כיצד רוב מניין עצמות כגון שהיו קכ"ה עצם הרי אלו כמת שלם, היו קכ"ד הרי הן כשאר העצמות, אף ע"פ שהיה אדם זה יתר באיבריו או חסר באיבריו אין משגיחין בו אלא על מניין רוב כל אדם אא"כ היתה אצבע שיש בה צפורן או שהיתה נספרת ע"ג היד שהיא עולה למניין כמו שביארנו

הלכה ט

שאר עצמות המת שאין בהן רוב מניין ולא רוב בניין ולא שדרה שלימה ולא גלגולת שלימה אם היה בהן רובע הקב הרי אלו מטמאים כמת במגע ובמשא ובאהל, היו פחות מרובע אפילו עצם כשעורה מטמא במגע ובמשא ואינו מטמא באהל

**רמ"א יורה דעה הלכות אבילות סימן שעא סעיף ד**

משום דהואיל וסוף הטומאה לצאת דרך שם, רואין כאילו יצאה

**4. נטילת ידים**

**שולחן ערוך אורח חיים הלכות הנהגת אדם בבקר סימן ד סעיף יח**

אלו דברים צריכין נטילה במים: הקם מהמטה; והיוצא מבה"כ ומבית המרחץ; והנוטל צפרניו; והחולץ מנעליו; והנוגע ברגליו; והחופף ראשו. וי"א אף ההולך בין המתים; ומי שנגע במת; ומי שמפליא כליו; והמשמש מטתו; והנוגע בכנה; והנוגע בגופו בידו. ומי שעשה אחת מכל אלו ולא נטל, אם תלמיד חכם הוא, תלמודו משתכח; ואם אינו תלמיד חכם, יוצא מדעתו

**מגן אברהם סימן ד סעיף יז**

במים - ולא במידי דמנקי (מרדכי) וא"צ ג"פ (סדה"י)

**שולחן ערוך אורח חיים הלכות הנהגת אדם בבקר סימן ד סעיף ז**

טוב להקפיד בנטילת ידים שחרית בכל הדברים המעכבים בנטילת ידים לסעודה. הגה: מיהו אינו מעכב, לא כלי ולא כח גברא ושאר הדברים הפוסלים בנטילת הסעודה

**5. ציצית**

**שולחן ערוך אורח חיים הלכות ציצית סימן כג סעיף א**

מותר ליכנס בבית הקברות והוא לבוש ציצית, והוא שלא יהא נגרר על הקברות, אבל אם הוא נגרר על הקברות, אסור משום לועג לרש (משלי יז, ה) בד"א, בימיהם, שהיו מטילים ציצית במלבוש שלובשים לצורך עצמם, אבל אנו שאין מכוונים בהם אלא לשם מצוה, אסור אפילו אינם נגררים. והני מילי כשהציציות מגולים, אבל אם הם מכוסים, מותר

**שולחן ערוך אורח חיים הלכות ציצית סימן כא סעיף ג**

מותר ליכנס בציצית לבית הכסא

**שולחן ערוך אורח חיים הלכות ציצית סימן ח סעיף י**

אם לובש טלית קטן בעוד שאין ידיו נקיות, ילבשנו בלא ברכה, וכשיטול ידיו ימשמש בציצית ויברך עליו, או כשילבש טלית אחר, יברך עליו, ויכוין לפטור גם את זה, ואין צריך למשמש בציציות של ראשון

**6. דברי תורה**

**משנה ברורה סימן עט ס"ק כג**

כתב הח"א דבר שטבעו ריח רע כגון עטרן וכדומה מותר ולא נקרא צואה אלא מה שנסרח מחמת עיפוש וכ"כ בספר מנחת שמואל

**שולחן ערוך אורח חיים הלכות תפלה סימן צב סעיף ז**

מקום מטונף, היינו מקומות המכוסין באדם לפי שיש בהם מלמולי זיעה, וכן אם חיכך הראש. הגה: ולכן אסור ליגע במקומות אלו בשעה שעומדים בתפלה או עוסק בתורה (כל בו), וכן בצואת האוזן והאף כ"א ע"י בגד (מהרי"ל)

**דברים פרשת כי תצא פרק כג פסוק טו**

כי ה' אלקיך מתהלך בקרב מחנך להצילך ולתת איביך לפניך והיה מחניך קדוש ולא יראה בך ערות דבר ושב מאחריך